CELEX: 31997D0747
Language: hr
Date: 1997-10-27 00:00:00
Title: 97/747/EZ: Odluka Komisije od 27. listopada 1997. o utvrđivanju razina i učestalosti uzorkovanja propisanog Direktivom Vijeća 96/23/EZ za praćenje određenih tvari i njihovih rezidua u određenim proizvodima životinjskog podrijetla  Tekst značajan za EGP

03/Sv. 032
            
            
               HR
            
            
               Službeni list Europske unije
            
            
               49
            
         31997D0747
   
               L 303/12
            
            
               SLUŽBENI LIST EUROPSKE UNIJE
            
            
               27.10.1997.
            
         
      ODLUKA KOMISIJE
   
   od 27. listopada 1997.
   o utvrđivanju razina i učestalosti uzorkovanja propisanog Direktivom Vijeća 96/23/EZ za praćenje određenih tvari i njihovih rezidua u određenim proizvodima životinjskog podrijetla
   (Tekst značajan za EGP)
   (97/747/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/23/EZ od 29. travnja 1996. o mjerama za praćenje određenih tvari i njihovih rezidua u živim životinjama i proizvodima životinjskog podrijetla i o stavljanju izvan snage Direktiva 85/358/EEZ i 86/469/EEZ i Odluka 89/187/EEZ i 91/664/EEZ (1), a posebno njezin članak 6. stavak 2.,
   budući da se Prilogom IV. Direktive 96/23/EZ utvrđuju razine i učestalost uzorkovanja za žive životinje i određene proizvode navedene u Prilogu II., i zadužuje se Komisija da utvrdi razine i učestalost uzorkovanja za određene druge proizvode životinjskog podrijetla;
   budući da su Prilogom B Direktive Vijeća 85/73/EEZ od 29. siječnja 1985. o financiranju veterinarskih pregleda i kontrola obuhvaćenih Direktivama 89/662/EEZ, 90/425/EEZ, 90/675/EEZ i 91/496/EEZ (2), kako je zadnje izmijenjena Direktivom 96/43/EZ (3), utvrđene pristojbe namijenjene osiguranju provedbe kontrola na živim životinjama i proizvodima životinjskog podrijetla propisanih Direktivom 96/23/EZ;
   budući da, s obzirom na iskustvo stečeno provedbom postojećih mjera država članica i podatke poslane Komisiji na temelju postojećih propisa Zajednice, treba utvrditi razine i učestalost uzorkovanja za proizvode životinjskog podrijetla koji nisu navedeni u Prilogu IV. Direktive 96/23/EZ;
   budući da se razine i učestalost uzorkovanja propisani ovom Odlukom moraju uvrstiti u planove praćenja rezidua najkasnije do sastavljanja ažuriranog plana predviđenog za 1999., koji države članice trebaju predati prije 31. ožujka 1999.;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Razine i učestalost uzorkovanja za praćenje određenih tvari i njihovih rezidua u mlijeku, jajima, mesu kunića, mesu divljači iz slobodne prirode i iz farmskog uzgoja i medu, utvrđene su Prilogom ovoj Odluci, čime se dopunjuju razine i učestalost uzorkovanja utvrđeni Prilogom IV. Direktivi 96/23/EZ.
   Članak 2.
   Ažurirani planovi praćenja rezidua koje države članice predaju za 1999. moraju se uskladiti s razinama i učestalosti navedenima u članku 1.
   Članak 3.
   Ova je Odluka upućena državama članicama.
   
      Sastavljeno u Bruxellesu 27. listopada 1997.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 125, 23.5.1996., str. 10.
   
      (2)  SL L 32, 5.2.1985., str. 14.
   
      (3)  SL L 162, 1.7.1996., str. 1.
   PRILOG
   POGLAVLJE 1.
   
      MLIJEKO
   
   1.   Kravlje mlijeko
   
   A.   Uvjeti uzorkovanja
   
   
               —
            
            
               svaki službeni uzorak mora uzeti službena osoba nadležnog tijela na način da se uvijek može dokazati gospodarstvo s kojega mlijeko potječe,
            
         
               —
            
            
               uzorci se, prema izboru država članica, mogu uzeti:
               
                           (a)
                        
                        
                           na gospodarstvu iz spremnika za prikupljanje mlijeka; ili
                        
                     
                           (b)
                        
                        
                           u mljekari prije istakanja iz cisterne;
                        
                     
         
               —
            
            
               iznimka od navedenoga načela mogućnosti utvrđivanja gospodarstva podrijetla može se prihvatiti za tvari ili rezidue navedene u Prilogu I., skupini B, točki 3., podtočkama (a), (b) i (c), Direktive Vijeća 96/23/EZ,
            
         
               —
            
            
               uzorci se moraju uzeti samo od sirovog mlijeka.
            
         Veličina uzorka ovisi o primijenjenim analitičkim metodama.
   B.   Obim i učestalost uzorkovanja
   
   Godišnji broj uzoraka iznosi jedan uzorak na 15 000 tona godišnje proizvodnje mlijeka, a najmanji broj uzetih uzoraka godišnje je 300.
   Raspodjela uzoraka obavlja se kako slijedi:
   
               (a)
            
            
               70 % uzoraka mora se ispitati na prisutnost rezidua veterinarsko-medicinskih proizvoda. U tom slučaju svaki uzorak mora biti ispitan na najmanje četiri različita spoja iz najmanje tri skupine odabranih između A6, B1, B2(a) i B2(e) Priloga I. Direktivi.
            
         
               (b)
            
            
               15 % uzoraka mora se ispitati na prisutnost rezidua iz skupine B3 Priloga I. Direktivi 96/23/EZ
            
         
               (c)
            
            
               ostatak (15 %) mora se rasporediti prema stanju u državi članici.
            
         2.   Mlijeko drugih životinjskih vrsta (ovaca, koza i kobila)
   
   Svaka država članica mora odrediti broj uzoraka za ove vrste prema količini proizvodnje i prepoznatim problemima. Uzorci mlijeka ovih vrsta životinja moraju se uvrstiti u plan uzorkovanja kao dodatni uzorci uz one uzete za kravlje mlijeko.
   POGLAVLJE 2.
   
      JAJA
   
   1.   Kokošja jaja
   
   A.   Uvjeti uzorkovanja
   
   
               —
            
            
               svaki službeni uzorak mora uzeti službena osoba nadležnog tijela na način da se uvijek može dokazati gospodarstvo s kojeg jaja potječu,
            
         
               —
            
            
               uzorci se, prema izboru država članica, mogu uzeti:
               
                           (a)
                        
                        
                           na gospodarstvu; ili
                        
                     
                           (b)
                        
                        
                           na mjestu pakiranja jaja;
                        
                     
         
               —
            
            
               veličina uzorka je najmanje 12 ili više jaja, ovisno o primijenjenim analitičkim metodama.
            
         B.   Obim i učestalost uzorkovanja
   
   Svake godine treba uzeti najmanje jedan uzorak na 1 000 tona godišnje proizvodnje konzumnih jaja, a najmanji broj uzetih uzoraka godišnje je 200.
   Svaka država članica može odlučiti o podjeli uzoraka u skladu sa strukturom svoje industrije, posebno s obzirom na razine integracije unutar nje.
   Najmanje 30 % uzoraka mora se prikupiti na mjestima pakiranja jaja s najvećim udjelom u opskrbi jajima za ljudsku prehranu.
   Raspodjela uzoraka obavlja se kako slijedi:
   
               (a)
            
            
               70 % uzoraka mora biti ispitano na najmanje jedan spoj iz svake od ovih skupina: skupine A6, B1 i B2(b) iz Priloga II. Direktivi 96/23/EZ;
            
         
               (b)
            
            
               30 % uzoraka mora se rasporediti prema stanju u pojedinoj državi članici, s time da se neke analize moraju obaviti za tvari iz skupine B3(a) Priloga I.
            
         2.   Jaja ostalih vrsta peradi
   
   Svaka država članica mora odrediti broj uzoraka za ove vrste prema količini proizvodnje i prepoznatim problemima. Uzorci jaja ovih vrsta životinja moraju se uvrstiti u plan uzorkovanja kao dodatni uzorci uz one uzete za kokošja jaja.
   POGLAVLJE 3.
   
      MESO KUNIĆA I MESO DIVLJAČI IZ SLOBODNE PRIRODE I DIVLJAČI IZ FARMSKOG UZGOJA
   
   1.   Meso kunića
   
   A.   Uvjeti uzorkovanja
   
   Jedan uzorak sastoji se od jedne životinje ili više njih, istog proizvođača, u skladu sa zahtjevima analitičkih metoda.
   
               —
            
            
               svaki službeni uzorak mora uzeti službena osoba nadležnog tijela na način da se uvijek može dokazati gospodarstvo s kojeg kunići potječu,
            
         
               —
            
            
               uzorci se, u skladu sa strukturom proizvodnje kunića u svakoj državi članici, mogu uzeti:
               
                           (a)
                        
                        
                           na gospodarstvu; ili
                        
                     
                           (b)
                        
                        
                           u odobrenim klaonicama (u smislu Direktive Vijeća 91/495/EEZ (1)).
                        
                     
         Ne dovodeći u pitanje odredbe Direktive 96/23/EZ, na gospodarstvu se mogu uzeti dodatni uzorci vode za piće i hrane za životinje radi kontrole nedopuštenih tvari.
   B.   Obim i učestalost uzorkovanja
   
   Svake godine treba uzeti 10 uzoraka na 300 tona godišnje proizvodnje (težine trupova zaklanih kunića) za prvih 3 000 tona proizvodnje, a jedan uzorak na svakih dodatnih 300 tona.
   Raspodjela uzoraka obavlja se kako slijedi: (s obzirom na Prilog I. Direktivi 96/23/EZ):
   
               —
            
            
               skupina A: 30 % ukupnog broja uzoraka,
               70 % mora se ispitati na tvari iz skupine A 6;
               30 % mora se ispitati na tvari iz ostalih podskupina skupine A;
            
         
               —
            
            
               skupina B: 70 % ukupnog broja uzoraka,
               30 % mora se ispitati na tvari iz skupine B 1;
               30 % mora se ispitati na tvari iz skupine B 2;
               10 % mora se ispitati na tvari iz skupine B 3.
               Ostatak se mora rasporediti prema stanju u državi članici.
            
         Te se brojke preispituju u roku dvije godine nakon donošenja ove Odluke.
   2.   Divljač iz farmskog uzgoja
   
   A.   Uvjeti uzorkovanja:
   
   Veličina uzorka ovisi o primijenjenoj analitičkoj metodi.
   Uzorci se moraju uzeti na mjestu prerade. Mora biti moguće utvrditi gospodarstvo s kojega potječu životinje ili njihovo meso.
   Ne dovodeći u pitanje odredbe Direktive 96/23/EZ, na gospodarstvu se mogu uzeti dodatni uzorci vode za piće i hrane za životinje radi kontrole nedopuštenih tvari.
   B.   Obim i učestalost uzorkovanja
   
   Svake godine treba uzeti najmanje 100 uzoraka.
   Raspodjela uzoraka obavlja se kako slijedi:
   
               —
            
            
               skupina A: 20 % ukupnog broja uzoraka,
               većina uzoraka mora se analizirati na spojeve iz skupine A5 i skupine A6;
            
         
               —
            
            
               skupina B: 70 % ukupnog broja uzoraka.
               Raspodjela mora biti:
               30 % mora se ispitati na tvari iz skupine B 1;
               30 % mora se ispitati na tvari iz skupine B 2(a) i (b);
               10 % mora se ispitati na tvari iz skupine B 2(c) i (e);
               30 % mora se ispitati na tvari iz skupine B 3.
            
         Ostatak (10 %) raspoređuje se prema iskustvu država članica.
   Države članice dostavljaju Komisiji podatke o proizvodnji mesa divljači iz farmskog uzgoja u svakoj od njih, namijenjenog za ljudsku prehranu. S obzirom na te podatke, navedene se brojke preispituju u roku godinu dana nakon donošenja ove Odluke.
   3.   Divljač iz slobodne prirode
   
   A.   Uvjeti uzorkovanja
   
   Veličina uzorka ovisi o primijenjenoj analitičkoj metodi.
   Uzorci se moraju uzeti na mjestu prerade ili ulova.
   Mora biti moguće utvrditi područje na kojemu je divljač odstrijeljena.
   B.   Obim i učestalost uzorkovanja
   
   Svake godine treba uzeti najmanje 100 uzoraka.
   Ti se uzorci moraju uzeti radi analize na rezidue kemijskih elemenata.
   Države članice dostavljaju Komisiji podatke o godišnjoj proizvodnji mesa divljači iz slobodne prirode u svakoj od njih, namijenjenog za ljudsku prehranu. S obzirom na te podatke, navedene se brojke preispituju u roku godinu dana nakon donošenja ove Odluke.
   POGLAVLJE 4.
   
      MED
   
   A.   Uvjeti uzorkovanja
   
   Veličina uzorka ovisi o primijenjenoj analitičkoj metodi.
   Uzorci se mogu uzeti u bilo kojoj točki proizvodnog lanca pod uvjetom da je moguće utvrditi prvotnog proizvođača meda.
   B.   Obim i učestalost uzorkovanja
   
   Svake godine treba uzeti najmanje 10 uzoraka na 300 tona godišnje proizvodnje za prvih 3 000 tona proizvodnje i jedan uzorak na svakih dodatnih 300 tona.
   Raspodjela uzoraka obavlja se kako slijedi:
   
               —
            
            
               skupina B 1 i skupina B 2 (c): 50 % ukupnog broja uzoraka,
            
         
               —
            
            
               skupina B 3 (a), (b) i (c): 40 % ukupnog broja uzoraka.
            
         Ostatak (10 %) mora se rasporediti prema iskustvu država članica. Posebice, pozornost se može posvetiti mikotoksinima.
   
      (1)  SL L 268, 24.9.1991., str. 41.